<classify> Aidha, kamati ya Uhamasishaji wa mchezo na masoko kwa kiasi kikubwa imejazwa na wanahabari ambao ni Juma Pinto anayekuwa mwenyekiti wa kamati na wajumbe wake ni Baraka Kizuguto, Maulid Kitenge, Shaffih Dauda, Saleh Ally, Edo Kumwembe na Mahmoud Zubeiry.Hata hivyo, katika kamati hiyo hakuna mwandishi yeyote wa kike huku wakiahidi suala hilo kulifanyia kazi kwani walikiri kuwa walipitiwa. Wengine waliomo katika kamati hiyo ni pamoja na Mulamu Ngambi, Charles Hamka, Hashim Lundenga na Peter Simon.Kamati hiyo ilitangazwa na Rais wa Shirikisho la Soka Tanzania TFF, Jamal Malinzi hivi karibuni ikiongozwa na Mwenyekiti Farough Baghozah, Makamu wake Michael Wambura, Katibu ni Teddy Mapunda, Mweka Hazina Iman Madega na wajumbe ni Juma Pinto, Isaac Chanji, Salum Abdallah na Moses Katabaro.Akizungumza kwenye hoteli ya Serena, Dar es Salaam jana, Baghozah alisema wanatarajia kuja na mikakati ambayo italenga kuhamasisha sio tu timu kushinda, bali watu kushiriki kuiunga mkono Taifa Stars.Mikakati tuliyonayo ni mikubwa na inahitaji pesa, tunahitaji kutoa motisha lakini pia kuhamasisha watu kuichangia timu vitu mbalimbali kusudi ishiriki kikamilifu na kufanya vizuri,alisema.Alitaja kamati ndogo nne ambazo ni ya maandalizi ya timu na huduma kwa timu ya taifa ikiongozwa na Mwenyekiti Iman Madega, wajumbe ni Msafiri Mgoyi na Teddy Mapunda. Baghozah alitaja kamati ya tatu ni ya fedha atakayoiongoza.Wajumbe ni Mapunda, Wambura, Madega, Pinto, Chanji, Katabaro na Edgar Masoud. Alisema kamati ya mwisho ni ya mikakati ya ushindi itakuwa na kamati ndogondogo na zitakuwa na wajumbe mbalimbali wakiwemo Mwenyekiti Baghozah, Mapunda, Mohammed Nassoro, Philemon Ntahilaja, Isaac Kasanga na Cresencius Magori.Pia, kamati hiyo imetangaza kauli mbiu ya ushindi inayosema Nchi Yetu, Timu Yetu, Taifa Letu, Ushindi Wetu, iliyoanza kutumika kuanzia jana na wakati huo huo, ikimteua Teddy Mapunda kuwa Msemaji Mkuu wa kamati hiyo.Ameomba Watanzania warudishe imani kwa timu yao, wajitokeze kwa wingi kwenye mechi ijayo Novemba 14, mwaka huu dhidi ya Algeria na kuhimiza kuchangia timu kwa hali na mali.  <topic>: michezo 